5.8.2022
DA
Den Europæiske Unions Tidende
L 205/145
KOMMISSIONENS GENNEMFØRELSESFORORDNING (EU) 2022/1362 af 1. august 2022 om gennemførelse af Europa-Parlamentets og Rådets forordning (EF) nr.
595/2009 for så vidt angår tunge påhængskøretøjers ydeevne med hensyn til deres indvirkning på motorkøretøjers CO2emissioner, brændstof- og energiforbrug samt nulemissionsrækkevidde og om ændring af gennemførelsesforordning (EU) 2020/683 (EØS-relevant tekst)
EUROPA-KOMMISSIONEN HAR ––
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr.
595/2009 af 18. juni 2009 om typegodkendelse af motorkøretøjer og motorer med hensyn til emissioner fra tunge erhvervskøretøjer (Euro VI) og om adgang til reparationsog vedligeholdelsesinformationer om køretøjer og om ændring af forordning (EF) nr.
715/2007 og direktiv 2007/46/EF og om ophævelse af direktiv 80/1269/EØF, 2005/55/EF og 2005/78/EF (1), særlig artikel 5c, stk.
1, litra a), og
under henvisning til Europa-Parlamentets og Rådets forordning (EU) 2018/858 af 30. maj 2018 om godkendelse og markedsovervågning af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer, om ændring af forordning (EF) nr.
715/2007 og (EF) nr.
595/2009 og om ophævelse af direktiv 2007/46/EF (2), særlig artikel 24, stk.
4, artikel 36, stk.
4, artikel 44, stk.
5, og artikel 45, stk.
7, og
ud fra følgende betragtninger:
(1)
Ydeevnen for køretøjer i klasse O3 og O4 med hensyn til deres indvirkning på motorkøretøjers CO2-emissioner, brændstofforbrug, elforbrug og nulemissionskørselsintervaller kan variere afhængigt af deres tekniske parametre.
Mere effektive påhængskøretøjer har lavere fremdrivningsmodstand, hvilket forbedrer det trækkende køretøjs energieffektivitet.
Påhængskøretøjer med lignende tekniske parametre har samme indvirkning på det trækkende køretøjs CO2-emissioner og brændstofforbrug.
For at afspejle mangfoldigheden i påhængskøretøjssektoren bør påhængskøretøjer inddeles i køretøjsgrupper med lignende køretøjstype, akselkonfiguration, maksimalt tilladt akseltryk og chassiskonfiguration.
(2)
Kommissionens forordning (EU) 2017/2400 (3) indeholder certificeringsforpligtelser og regler for bestemmelse af CO2-emissioner og brændstofforbrug for tunge motorkøretøjer.
Bestemmelsen af brændstofforbruget er baseret på en computersimulering, for hvilken Kommissionen har udviklet VECTO-simuleringsværktøjet i henhold til artikel 5, stk.
1, litra a), i nævnte forordning.
Da VECTO-simuleringsværktøjet ikke kan tage hensyn til forskellige påhængskø­ retøjers indvirkning, og da der ikke findes software på markedet, der kan anvendes til at vurdere påhængskøretøjers indvirkning på det trækkende køretøjs energiforbrug, har Kommissionen udviklet et særligt værktøj til simulering af påhængskøretøjer til dette formål.
(3)
Aerodynamisk modstand er en af de kræfter, som et køretøj skal overvinde under kørslen.
Det er videnskabeligt bevist, at anvendelsen af passende aerodynamiske anordninger på et påhængskøretøj i betydelig grad kan reducere et vogntogs luftmodstand og dermed dets energiforbrug.
Reduktionsvirkningen af disse aerodynamiske anordninger bør derfor certificeres.
(1) EUT L 188 af 18.7.2009, s. 1.
(2) EUT L 151 af 14.6.2018, s. 1.
(3) Kommissionens forordning (EU) 2017/2400 af 12. december 2017 om gennemførelse af Europa-Parlamentets og Rådets forordning (EF) nr.
595/2009 for så vidt angår bestemmelse af tunge køretøjers CO2-emissioner og brændstofforbrug og om ændring af EuropaParlamentets og Rådets direktiv 2007/46/EF og Kommissionens forordning (EU) nr.
582/2011 (EUT L 349 af 29.12.2017, s. 1).